CELEX: C2007/297/86
Language: et
Date: 2007-12-08 00:00:00
Title: Kohtuasi T-376/07: 26. septembril 2007 esitatud hagi — Saksamaa Liitvabariik versus Euroopa Ühenduste Komisjon

8.12.2007   
            
            
               ET
            
            
               Euroopa Liidu Teataja
            
            
               C 297/42
            
         26. septembril 2007 esitatud hagi — Saksamaa Liitvabariik versus Euroopa Ühenduste Komisjon
   (Kohtuasi T-376/07)
   (2007/C 297/86)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma ja J. Möller)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 18. juuli 2007. aasta abikava XS 19/2006 puudutav otsus K(2007) 3226 lõplik teabe esitamise korralduse kohta — Abikava XS 24/2002 kontrollimine — Vastloodud äriühingute ja majanduskasvu rahastamine (GuW) — Saksamaa ja MX 9/2006 — Abikava XS 29/2002 kontrollimine — Suunised Baieri piirkondlike ettevõttemajanduse abiprogrammide kohaldamiseks — Saksamaa;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja palub tühistada komisjoni 18. juuli 2007. aasta otsuse K(2007) 3226 lõpliku teabe esitamise korralduse kohta, vastavalt määruse (EÜ) Nr. 70/2001 (1) artiklile 9, seoses abikavadega XS 24/2002 ja 29/2002.
   Oma hagi toetuseks viitab hageja esiteks, et vaidlustatud otsus rikub määrust (EÜ) nr 994/98 (2). Sellega seonduvalt leiab hageja, et komisjon teostab teabenõudega ilma ajendita järelkontrolli. Hageja arvates läheb see kontroll kaugemale õigusest, mida kostjale annab määrus nr 994/98, kuna komisjonil on õigus tutvuda andmetega ainult siis, kui tal on kahtlus grupierandi määruse nõuetele vastavas kohaldamises.
   Lisaks väidab hageja, et rikutud on keeldu venire contra factum proprium, kuna komisjoni arvukatest dokumentidest ei tulene pädevus teostada ilma ajendita järelkontrolli.
   
      (1)  Komisjoni 12. jaanuari 2001. aasta määrus (EÜ) nr 70/2001, mis käsitleb artiklite 87 ja 88 kohaldamist väikese ja keskmise suurusega ettevõtetele antava riigiabi suhtes (EÜT L 10, lk 1; ELT eriväljaanne 08/02, lk 141).
   
      (2)  Nõukogu 7. mai 1998. aasta määrus (EÜ) nr 994/98, milles käsitletakse Euroopa Ühenduse asutamislepingu artiklite 92 ja 93 kohaldamist teatavate horisontaalse riigiabi liikide suhtes (EÜT L 142, lk 1; ELT eriväljaanne 08/01, lk 312).